PMIndiaData/PMIndiaSum huggingface dataset:
నైపుణ్యాభివృద్ధిలో సహకారం కోసం భారతదేశానికి, స్విస్ కాన్ఫెడరేషన్ కు మధ్య ఎమ్ ఒ యు పై సంతకాలకు మంత్రిమండలి ఆమోదం

నైపుణ్యాల అభివృద్ధిలో సహకారం కోసం భారతదేశానికి, స్విస్ కాన్ ఫెడరేషన్ కు చెందిన ది స్టేట్ సెక్రటేరియట్ ఫర్ ఎడ్యుకేషన్, రిసర్చ్ అండ్ ఇన్నోవేషన్ కు మధ్య సంతకాలు జరిగిన ఒక అవగాహనపూర్వక ఒప్పందానికి (ఎమ్ ఒ యు కు) కేంద్ర మంత్రిమండలి ఎక్స్- పోస్ట్- ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. నైపుణ్యాల అఅభివృద్ధి, నవ పారిశ్రామికులకు ప్రోత్సాహం శాఖ సహాయ మంత్రి (స్వతంత్ర బాధ్యత) నాయకత్వంలో ఒక ప్రతినిధి వర్గం 2016 జూన్ 20-22 తేదీల మధ్య స్విట్జర్ లాండ్ సందర్శించిన సందర్భంలో 22.6.2016 న ఈ ఎమ్ ఒ యు పై సంతకాలు జరిగాయి. ఈ ఎమ్ ఒ యు నైపుణ్యాల అభివృద్ధి రంగంలో అత్యుత్తమ అభ్యాసాల ఆదాన ప్రదానం, ఇంకా సామర్థ్యాల పెంపుదలపై స్థూలంగా శ్రద్ధ తీసుకొంటుంది. ఎమ్ ఒ యు యొక్క ఫ్రేమ్ వర్క్ ను రూపొందించడం, పర్యవేక్షించడం, మరియు సమీక్షించడం కోసం సంయుక్త కార్యాచరణ సంఘాన్ని (జె డబ్ల్యు జి) ఏర్పాటు చేయాలని ఎమ్ ఒ యు లో పేర్కొన్నారు. నైపుణ్యాల అభివృద్ధి రంగంలో ఇరు దేశాలకు మధ్య ద్వైపాక్షిక సహకారం కోసం ఒక ఫ్రేమ్ వర్క్ ను ఈ ఎమ్ ఒ యు సిద్ధం చేయడంతో పాటు ఈ భాగస్వామ్యాన్ని క్రమబద్ధం చేసి, పటిష్టపరచగలదు.
ప్రసిద్ధ కథకళి నర్తకి మిలేన సాల్వీని గారికన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రసిద్ధ కథకళి నర్తకి మిలేన సాల్వీని గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘మిలేన సాల్వీని గారి ని భారతీయ సంస్కృతి పట్ల ఆమె కు గల ఉద్వేగాని కి గాను స్మరించుకోవడం జరుగుతుంది. కథకళి కి ఫ్రాన్స్ లో లోకప్రియత్వాన్ని పెంపొందింపచేయడం కోసం ఆమె అసంఖ్యాక ప్రయాసల కు నడుంకట్టారు. ఆమె మరణ వార్త నన్ను తీవ్రం గా బాధపెట్టింది. ఆమె కుటుంబానికి మరియు ఆమె శ్రేయోభిలాషుల కు కలిగిన శోకం లో నేను సైతం పాలుపంచుకొంటున్నాను. ఆమె ఆత్మ కు శాంతి ప్రాప్తించు గాక.’’ అని పేర్కొన్నారు.
ప్ర‌ధాన మంత్రి తో టెలిఫోన్ ద్వారా మాట్లాడిన కెన‌డా ప్ర‌ధాని శ్రీ జ‌స్టిన్ ట్రూడో

ప్ర‌ధాన మంత్రి శ్రీ న‌రేంద్ర మోదీ తో కెనడా ప్ర‌ధాని శ్రీ జ‌స్టిన్ ట్రూడో బుధ‌వారం నాడు టెలిఫోన్ ద్వారా మాట్లాడారు. భార‌త‌దేశం నుంచి కెన‌డా కు అవ‌స‌ర‌మైన కోవిడ్‌-19 టీకామందు ను గురించి ప్ర‌ధాని శ్రీ ట్రూడో ప్ర‌ధాన మంత్రి శ్రీ మోదీ కి తెలిపారు. ఇప్ప‌టికే చాలా దేశాల కు భార‌త‌దేశం అందించిన మాదిరిగానే, కెన‌డా కు కూడా టీకా మందు విష‌యం లో భార‌త‌దేశం త‌న శాయ‌శ‌క్తులా స‌హాయాన్ని అందిస్తుంద‌ంటూ కెన‌డా ప్ర‌ధాని కి ప్ర‌ధాన మంత్రి శ్రీ మోదీ హామీ ని ఇచ్చారు. ప్ర‌ధాని శ్రీ ట్రూడో భారతదేశాన్ని ప్రశంసిస్తూ, కోవిడ్-19 పై ప్ర‌పంచ దేశాలు విజ‌యాన్ని సాధించ‌గ‌లిగాయి అంటే, అందులో భార‌త‌దేశాని కి ఉన్న గొప్ప‌దైన ఔష‌ధ నిర్మాణ సంబంధిత సామ‌ర్ధ్యం తో పాటు ఆ సామర్థ్యాన్ని ప్రపంచంతో పంచుకోవడం లో ప్రధాన మంత్రి శ్రీ మోదీ నాయకత్వానికి కూడా ప్రముఖస్థానం ఉంటుంది అన్నారు. ప్ర‌ధాని శ్రీ ట్రూడో వ్య‌క్తం చేసిన ఈ అభిప్రాయానికి గాను శ్రీ ట్రూడో కు ప్ర‌ధాన మంత్రి ధ‌న్య‌వాదాలు తెలిపారు. భౌగోళిక- రాజ‌కీయ అంశాల లో భార‌త‌దేశం, కెన‌డా ల సమాన దృష్టి కోణాన్ని నేత‌లు ఇద్ద‌రూ పున‌రుద్ఘాటించారు. జ‌లవాయు ప‌రివ‌ర్త‌న, మ‌హ‌మ్మ‌రి క‌లుగ‌జేసే ఆర్థిక ప్ర‌భావాల‌ వంటి ప్రపంచ స‌వాళ్ళ‌ కు ఎదురొడ్డి పోరాడ‌డంలో ఇరు దేశాల మ‌ధ్య స‌న్నిహిత స‌హ‌కారాన్ని కొనసాగించాల‌ని వారు సమ్మతి ని వ్యక్తం చేశారు. ఈ సంవ‌త్స‌రం చివర లో వివిధ ప్రముఖ అంత‌ర్జాతీయ వేదిక‌ల లో ఒక‌రి తో మ‌రొక‌రు భేటీ అవుతూ ప‌ర‌స్ప‌ర హితం ముడిప‌డ్డ అన్ని అంశాల పై చ‌ర్చ‌ల‌ ను కొన‌సాగించాల‌న్న ఉత్సుకత ను నేత‌ లు ఇరువురూ వ్యక్తం చేశారు.
మిశ‌న్ శ‌క్తి లో పాలుపంచుకొన్న శాస్త్రవేత్తల‌ తో వీడియో కాన్ఫ‌రెన్స్ మాధ్య‌మం ద్వారా సంభాషించిన ప్ర‌ధాన‌ మంత్రి

దేశ ప్ర‌జ‌ల ను ఉద్దేశించి ఈ రోజు ప్ర‌సంగించిన కొద్ది సేప‌టికే ప్ర‌ధాన మంత్రి ‘మిశ‌న్ శ‌క్తి’ విజ‌య‌ం లో భాగం పంచుకొన్న శాస్త్రవేత్తల‌ తో వీడియో కాన్ఫ‌రెన్స్ మాధ్య‌మం ద్వారా మాట్లాడారు. నేటి మిశ‌న్ శ‌క్తి సాఫల్యం.. ఎంచుకొన్న ఉప‌గ్ర‌హాల ను ఒక ఉప‌గ్ర‌హ నిరోధ‌క క్షిప‌ణి ద్వారా విజ‌య‌వంతం గా కూల్చివేసేటటువంటి స‌త్తా ఉన్న ప్రపంచ దేశాల లో నాలుగో దేశం గా భారతదేశాన్ని నిల‌బెట్టింది. శాస్త్రవేత్త‌ లు సాధించిన‌ ఈ విజ‌యాని కి వారి ని ప్ర‌ధాన మంత్రి అభినందించారు. అనుకున్న పని ని చ‌క్క‌గా నెర‌వేర్చ‌ిన మ‌న శాస్త్రవేత్త ల‌ను చూసుకొని యావ‌త్తు దేశం గ‌ర్విస్తోంద‌ని ఆయన అన్నారు. ‘‘మేక్ ఇన్ ఇండియా’’ కార్య‌క్ర‌మాని కి అనుగుణం గా, మ‌నం ఎవ‌రికీ తీసిపోం అన్న సందేశాన్ని ప్ర‌పంచాని కి శాస్త్రవేత్త‌లు చాటార‌ని ఆయ‌న అన్నారు. భార‌త‌దేశం ‘‘వసుధైవ కుటుంబకమ్’’ అనే త‌త్వాన్ని అనుస‌రిస్తోంద‌ని ప్ర‌ధాన మంత్రి చెప్పారు. ‘‘వసుధైవ కుటుంబకమ్’’ అనే మాట‌ల కు- ఈ ప్ర‌పంచం అంతా ఒకే ప‌రివారం- అని భావం. అయితే, శాంతి మ‌రియు స‌ద్భావ‌న ల కోసం కృషి చేసే శ‌క్తులు శాంతి సాధ‌న కై స‌దా బలవత్తరం గా ఉండాల‌ని కూడా ఆయ‌న స్ప‌ష్టం చేశారు. ప్ర‌పంచ శాంతి మ‌రియు ప్రాంతీయ శాంతి అనే ల‌క్ష్యాల సాధ‌న కోసం భార‌త‌దేశం స‌మ‌ర్ధం గా, బ‌లం గా ఉండాల‌ని ప్ర‌ధాన మంత్రి చెప్పారు. ఈ ప్రయాస కు శాస్త్రజ్ఞులు అంకిత భావం తో తోడ్పడ్డార‌ని ఆయ‌న అన్నారు. ఆయన మొత్తం కేంద్ర మంత్రివ‌ర్గం పక్షాన కూడా శాస్త్రవేత్త ల‌కు శుభాకాంక్ష‌లు తెలియజేశారు. శాస్త్రవేత్త లు వారి నైపుణ్యాల ను రుజువు చేసుకొనే అవ‌కాశాన్ని ఇచ్చినందుకు ప్ర‌ధాన మంత్రి కి ధ‌న్య‌వాదాలు తెలిపారు.
డాక్టర్ బి.ఆర్. అంబేడ్కర్ జయంతి నాడు ఆయనకు నివాళులు అర్పించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ అంబేడ్కర్ జయంతి నాడు డాక్టర్ బాబాసాహెబ్ అంబేడ్కర్ కు నివాళులు అర్పించారు. “అంబేడ్కర్ జయంతి నాడు పూజనీయ డాక్టర్ బాబాసాహెబ్ అంబేడ్కర్ కు ఇవే నా నివాళులు. జై భీమ్. అంబేడ్కర్ జయంతి యొక్క పావన సందర్భంలో పూజ్య బాబాసాహెబ్ కు ప్రణామం” అని ప్రధాన మంత్రి తన సందేశంలో పేర్కొన్నారు.
కోల్ కాతా లో 5వ ఇండియా ఇంటర్ నేశనల్ సైన్స్ ఫెస్టివల్ ను వీడియో కాన్ఫరెన్స్ మాధ్యమం ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కోల్ కాతా లో ఈ రోజు న ఏర్పాటైన 5వ ఇండియా ఇంటర్ నేశనల్ సైన్స్ ఫెస్టివల్ ను వీడియో కాన్ఫ‌రెన్స్ మాధ్య‌మం ద్వారా ప్రారంభించారు. ఈ సంద‌ర్భం గా ప్ర‌ధాన మంత్రి ప్ర‌సంగిస్తూ, ఈ కార్య‌క్ర‌మం యొక్క ఇతివృత్తమైనటువంటి ‘‘ఆర్ఐఎస్ఇఎన్‌: రిస‌ర్చ్, ఇన‌వేశ‌న్ ఎండ్ సైన్స్ ఎంప‌వ‌రింగ్ ద నేశ‌న్‌’’ 21వ శ‌తాబ్ద‌పు భార‌త‌దేశం యొక్క ఆకాంక్ష‌ల ను ప్ర‌తిబింబిస్తోంద‌న్నారు. విజ్ఞాన శాస్త్రం మ‌రియు సాంకేతిక విజ్ఞానం స‌మాజం పైన ఒక పెను ప్ర‌భావాన్ని ప్ర‌స‌రిస్తూ ఉంటాయని, ఈ కార‌ణం గానే ప్ర‌భుత్వం ఆవిష్క‌ర‌ణల‌ కు మ‌రియు న‌వ‌క‌ల్ప‌న‌ల కు సంస్థాగ‌త‌మైన‌ మ‌ద్ధ‌తు ను అందిస్తూవస్తోందని ఆయ‌న తెలిపారు. విజ్ఞాన శాస్త్రం మ‌రియు సాంకేతిక విజ్ఞానం.. ఈ రెంటి కి మ‌ద్ధ‌తిచ్చేట‌టువంటి ఒక బ‌ల‌మైన ఇకోసిస్ట‌మ్ ఉండాల‌ని ఆయ‌న సూచిస్తూ, దేశం లో నూత‌న ఆవిష్క‌ర‌ణ‌ల కు మ‌ద్ధ‌తివ్వ‌డం కోసం స‌క‌ల ప్ర‌య‌త్నాలు జ‌రుగుతున్నాయని వివరించారు. ఈ దిశ గా 5 వేల కు పైగా అట‌ల్ టింక‌రింగ్ ల్యాబ్స్ తో పాటు, 200 ల‌కు పైగా అట‌ల్ ఇంక్యుబేశ‌న్ సెంట‌ర్స్ ను స్థాపించిన సంగతి ని ఆయన ప్రస్తావించారు. ‘‘మ‌న జీవ‌నాన్ని సుల‌భ‌త‌రం గా మ‌ల‌చ‌డం లో విజ్ఞాన శాస్త్రం ఏ విధం గా స‌హాయ‌కారి కాగ‌ల‌దో మ‌నం ఆలోచించ‌వ‌ల‌సిన అవ‌స‌రం ఉంది. అందువ‌ల్లే స‌మాజం లో విజ్ఞాన శాస్త్రాని కి ఒక గొప్ప ఉపయుక్తత ఉంది. ప్ర‌తి ఒక్క శాస్త్రవేత్త తో పాటు దేశం లోని ప్రతి ఒక్కరు ఈ ర‌కం గా ఆలోచన చేసి తదనుగుణం గా నడచుకొంటే, అప్పుడు దేశం ముందంజ వేయగలదు’’ అని ప్ర‌ధాన మంత్రి అన్నారు. విజ్ఞాన శాస్త్రం మ‌న‌కు ప్ర‌సాదించేట‌టువంటి దీర్ఘ కాల ప‌రిష్కారాల పై మ‌రియు దీర్ఘ‌ కాల ప్ర‌యోజ‌నాల పై శ్ర‌ద్ధ వ‌హించ‌వ‌ల‌సింది గా ప్ర‌తి ఒక్క‌రి ని ప్ర‌ధాన మంత్రి కోరారు. ‘‘ అంత‌ర్జాతీయ చ‌ట్టాలు మ‌రియు ప్ర‌మాణాల విషయం లోనూ మీరు నిరంత‌రం సావధానం గా ఉండాలి’’ అని కూడా ఆయ‌న చెప్పారు. ‘‘సాంకేతిక విజ్ఞానం అనేది రెండు అంశాల ఫ‌లితం. ఆ రెండు అంశాలు ఏమిటంటే ఒక స‌మ‌స్య యొక్క ఉనికి; ఆయా స‌మ‌స్య‌ల ను ప‌రిష్క‌రించ‌డం కోసం మ‌నం చేప‌ట్టే ప్ర‌యోగాలు. ఈ సంగ‌తి ని మ‌న అంద‌రికి ఎంతో బాగా తెలుసు’’ అని ఆయ‌న అన్నారు. ‘‘విజ్ఞాన శాస్త్రం లో ఓట‌ములు ఉండ‌వు. కేవ‌లం ప్ర‌య‌త్నాలు, ప్ర‌యోగాలు మ‌రియు సాఫ‌ల్యం.. ఇవే ఉన్నాయి. మీరు ప‌ని చేసేట‌ప్పుడు ఈ విష‌యాన్ని గుర్తు పెట్టుకొంటే అప్పుడు మీరు మీ యొక్క జీవ‌నం లో గాని, లేదా మీ యొక్క శాస్త్రీయ ప‌రిశోధ‌న‌ లో గాని ఎటువంటి ఇబ్బందుల ను ఎదుర్కోరు’’ అని ప్ర‌ధాన మంత్రి అన్నారు.
డా. మ‌న్మోహ‌న్‌ సింగ్  కు  జ‌న్మ‌దిన శుభాకాంక్ష‌లు తెలిపిన ప్ర‌ధాని శ్రీ న‌రేంద్ర మోదీ

భార‌త దేశ మాజీ ప్ర‌ధాని డాక్ట‌ర్ మ‌న్మోహ‌న్ సింగ్ జ‌న్మ‌దినం సంద‌ర్భంగా ప్ర‌ధాని శ్రీ న‌రేంద్ర మోదీ ఆయ‌న‌కు శుభాకాంక్ష‌లు తెలిపారు. `డాక్ట‌ర్ మ‌న్మోహ‌న్ సింగ్ జ‌న్మ‌దినం సంద‌ర్భంగా శుభాకాంక్ష‌లు. ఆయ‌న ఆయురారోగ్యాల‌తో నిండు జీవితాన్ని కొన‌సాగించాల‌ని భ‌గ‌వంతుడిని ప్రార్ధిస్తున్నాను ` అని ప్ర‌ధాని త‌న సందేశంలో పేర్కొన్నారు.
దేశీయ ఇనుము & ఉక్కుఉత్ప‌త్తుల‌కు ప్ర‌భుత్వ సేకరణలలో ప్రాధాన్యం

దేశీయంగా త‌యారైన ఇనుము & ఉక్కు ఉత్పత్తులకు ప్ర‌భుత్వ సేకరణలలో ప్రాధాన్య‌ాన్ని క‌ల్పించే విధానానికి ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్షత‌న స‌మావేశ‌మైన కేంద్ర మంత్రివర్గం ఆమోదం తెలిపింది. దేశీయ ఉత్ప‌త్తుల‌ను ప్రోత్స‌హించ‌డంతో పాటు జాతి నిర్మాణ ల‌క్ష్యంతో ప్ర‌ధాన‌ మంత్రి ‘మేక్ ఇన్ ఇండియా’ దార్శ‌నిక‌త‌ను సాకారం చేసేందుకు ఈ విధానం ఉప‌క‌రిస్తుంది. ఈ విధానం ప్ర‌భుత్వ సేకరణలలో దేశీయంగా త‌యారైన ఇనుము & ఉక్కు ఉత్ప‌త్తుల‌కు ప్రాధాన్య‌మిచ్చేందుకు వీలు క‌ల్పిస్తుంది. ప్రైస్ బిడ్‌లు తెర‌వాల్సి ఉన్న అన్ని ప్ర‌భుత్వ టెండ‌ర్ల‌కు ఇది వ‌ర్తిస్తుంది. ప్రాధాన్య‌తా సేకరణలో భాగంగా నోటిఫై అయిన ఉక్కు ఉత్ప‌త్తుల‌కు15 శాతం క‌నీస విలువ జోడింపునకు డిఎంఐ & ఎస్‌పి విధానం వీలు క‌ల్పిస్తుంది. ఈ విష‌యంలో కాస్త వెసులుబాటును ఇచ్చేందుకు ఉక్కు మంత్రిత్వ‌శాఖ స్పెసిఫైడ్ స్టీల్ ఉత్ప‌త్తులు, క‌నీస విలువ జోడింపు ప్రాధాన్య‌ాన్ని స‌మీక్షించ‌వ‌చ్చు. దీనిని అమ‌లు చేసే స‌మ‌యంలో ఎవ‌రు ఈ విధానాల వివ‌రాలు వెల్ల‌డించాల‌న్న దానిపై, దేశీయ ఉత్ప‌త్తిదారుల‌పై ఈ విధానం విశ్వాసం ఉంచింది. తాము స‌ర‌ఫ‌రా చేస్తున్న ఇనుము & ఉక్కు ఉత్ప‌త్తులు దేశీయంగా త‌యారైన‌వేన‌ని, ప్ర‌భుత్వ విలువ జోడింపు విధానానికి అనుగుణంగా ఉన్నాయ‌ని వారికి వారే స్వీయ ధ్రువీక‌ర‌ణ‌ను ప్ర‌భుత్వ ప్రొక్యూరింగ్ ఏజెన్సీకి స‌మ‌ర్పించాల్సి ఉంటుంది. ఇది స‌రైందా కాదా అన్నది స‌రిచూడ‌డం సాధార‌ణంగా ప్రొక్యూరింగ్ ఏజెన్సీ బాధ్య‌త కాదు. అయితే కొన్ని సంద‌ర్భాల‌లో అది స‌రైన‌దా కాదా అని స‌రిచూడాల్సిందిగా కోరిన‌పుడు ఈ బాధ్య‌త‌ బిడ్డ‌ర్‌పై ఉంటుంది. ఏదైనా సంద‌ర్భంలో త‌యారీదారు బాధితుడైతే, స్టీల్ మంత్రిత్వ‌ శాఖ కింద ఏర్పాట‌య్యే ఫిర్యాదుల ప‌రిష్కార సంఘం నిర్ణీత కాల వ్య‌వ‌ధిలో నాలుగు వారాల వ్య‌వ‌ధిలో ప‌రిష్క‌రిస్తుంది. ఇలాంటి ప్రొక్యూర్‌మెంట్ల‌కు కొన్ని మిన‌హాయింపులూ ఉన్నాయి. ఏదైనా సంద‌ర్భంలో ప్ర‌త్యేక గ్రేడ్ ఉక్కు దేశంలో త‌యారుకాక‌పోతేలేదా డిమాండ్ కు త‌గినంత ప‌రిమాణం దేశీయంగా అందుబాటులో లేక‌పోతే అందుకు మిన‌హాయింపులు ఉన్నాయి. మొత్తానికి ఈ విధానం దేశీయ ఉక్కు ప‌రిశ్ర‌మ ప్ర‌గ‌తిని ప్రోత్స‌హించేందుకు నిర్దేశించింది. అంతేకాకుండా నాసిర‌కం, త‌క్కువ ధ‌రపై దిగుమ‌తుల ద్వారా వ‌చ్చిన ఉక్కును ప్ర‌భుత్వం నిధులు స‌మ‌కూర్చే ప్రాజెక్టుల‌లో వాడ‌కుండా చూడ‌డం దీని ఉద్దేశం. ప్ర‌భుత్వంలోని ప్ర‌తి ఏజెన్సీ ఈ విధానం అమ‌లును బాధ్య‌త‌గా స్వీక‌రించాలి.
పోలీసుబలగాల ధీరోదాత్తత ను పోలీసు సంస్మరణ దినం సందర్భం లో ప్రశంసించిన ప్రధాన మంత్రి

ఈ రోజు న, పోలీసు సంస్మరణ దినాన్ని పురస్కరించుకొని, పోలీసు బలగాల యొక్క తోడ్పాటు ను మరియు ధీరోదాత్తత ను ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి ఒక ట్వీట్ లో – ఈ రోజు న, పోలీస్ సంస్మరణ దినం సందర్భం లో, నేను మన పోలీసు బలగాల యొక్క ధీరోదాత్తత ను మరియు శాంతి భద్రతల ను కాపాడడం లో వారు అందిస్తున్నటువంటి సుప్రతిష్ఠితమైన తోడ్పాటు ను, అలాగే సవాళ్ళు ఎదురైన స్థితుల లో ప్రజల కు సాయపడుతున్నందుకు గాను ప్రశంసిస్తున్నాను. కర్తవ్య నిర్వహణ పథం లో ప్రాణ సమర్పణం చేసిన పోలీసు సిబ్బంది కి కూడాను నేను వందనాన్ని ఆచరిస్తున్నాను.’’ అని పేర్కొన్నారు.
‘ప్రైం మినిస్టర్ స్ రిసర్చ్ ఫెలోస్ (పిఎమ్ఆర్ఎఫ్)’ ప‌థ‌కానికి ఆమోదం తెలిపిన మంత్రివర్గం

కేంద్ర మంత్రివ‌ర్గం 2018-19 సంవ‌త్స‌రం నుండి ఏడు సంవత్సరాల కాలానికి మొత్తం రూ.1650 కోట్ల వ్య‌యంతో ‘ప్రైం మినిస్టర్ స్ రిసర్చ్ ఫెలోస్ (పిఎమ్ఆర్ఎఫ్)’ ప‌థ‌కాన్ని అమలు చేసేందుకు ఈ రోజు ఆమోదం తెలిపింది. దేశం అభివృద్ధి చెందాలన్నా, దేశం పురోగమించాలన్నా సాంకేతిక విజ్ఞానానికి మరియు నూతన ఆవిష్కరణలకు ప్రాముఖ్యం ఇవ్వవలసి ఉంటుందని ప్రధాన మంత్రి నొక్కి పలికారు. నూతన ఆవిష్కరణల ద్వారా అభివృద్ధిని సాధించాలంటున్న ఆయన దార్శనికతను సాకారం చేయడంలో ఈ పథకం కీలక పాత్రను పోషించనుంది. ఈ పథకాన్ని 2018-19 బడ్జెట్ ఉపన్యాసం లో ప్రకటించడం జరిగింది. ఈ పథకంలో భాగంగా, ఐఐఎస్ సి/ ఐఐటి లు/ ఎన్ఐటి లు/ ఐఐఎస్ఇఆర్ లు/ఐఐఐటి ల‌ నుండి శాస్త్ర విజ్ఞానం మరియు సాంకేతిక విజ్ఞానం విభాగాలలో బి.టెక్. ఆఖరు సంవత్సరంలో ఉన్న విద్యార్థులు లేదా ఇంటిగ్రేటెడ్ ఎమ్. టెక్. లేదా ఎమ్.ఎస్ సి. పూర్తి చేసిన ఉత్తమ విద్యార్థులకు ఐఐటి లు/ ఐఐఎస్ సి లో పిహెచ్‌.డి. ప్రోగ్రామ్ లో నేరుగా ప్రవేశాన్నిస్తారు. అర్హత ప్రమాణాలతో తులతూగిన విద్యార్థులతో పాటు ఎంపిక ప్రక్రియలో పాల్గొని తాత్కాలిక జాబితాలో స్థానాలు సంపాదించుకొన్న వారికి పిఎమ్ఆర్ఎఫ్ మార్గదర్శక సూత్రాలలో పేర్కొన్న ప్రకారం, మొద‌టి రెండు సంవ‌త్స‌రాలలో నెలకు రూ. 70,000 వంతున, మూడో సంవ‌త్స‌రంలో నెలకు రూ.75,000 వంతున, నాలుగో, ఐదో సంవ‌త్స‌రాల‌లో నెలకు రూ. 80,000 వంతున ఫెలోషిప్ ను అందిస్తారు. దీనికి తోడు, విద్యార్థులు వారి పరిశోధన పత్రాలను అంతర్జాతీయ సమావేశాలలోను, చర్చాసభలలోను సమర్పించేందుకు గాను విదేశీ ప‌ర్య‌ట‌న‌లకు అయ్యే ఖర్చుల‌ను భరించుకొనేందుకు 5 సంవత్సరాల పాటు పరిశోధకులలో ప్రతి ఒక్కరికి రూ. 2 ల‌క్ష‌ల రిసర్చ్ గ్రాంటును ఇస్తారు. 2018-19 లో మొదలుపెట్టి మూడు సంవత్సరాల కాలంలో గరిష్ఠంగా 3,000 మంది పరిశోధకులను ఎంపిక చేయనున్నారు. ఈ పథకం అధునాతనమైన శాస్త్ర విజ్ఞానం మరియు సాంకేతిక విజ్ఞాన రంగాలలో దేశీయంగా పరిశోధనలను కొనసాగించడం కోసం ప్రతిభావంతులైన అభ్యర్థులను గుర్తించడంలో ఎంతగానో తోడ్పడగలదు. ఈ పథకంలో భాగంగా సాగించే పరిశోధనలు ఒక పక్క మన దేశ ప్రాథమ్యాలకు పట్టం కడుతూనే, మరొక పక్క దేశంలోని ప్రముఖ విద్యాసంస్థలలో సమర్ధులైన అధ్యాపక బృందాల లోటును భర్తీ చేయడంలో తోడ్పాటును అందించగలదు.
ప‌ట్నా హైకోర్టు శ‌తాబ్ది ఉత్స‌వాల ముగింపు స‌మావేశంలో ప్ర‌ధాని ప్ర‌సంగం

ప‌ట్నా హైకోర్టు శ‌తాబ్ది ఉత్స‌వాల ముగింపు స‌మావేశంలో ప్ర‌ధాని శ్రీ న‌రేంద్ర మోదీ ప్ర‌సంగించారు. ప‌ట్నా హైకోర్టు వ‌ద్ద ఏర్పాటు చేసిన స‌భ‌లో మాట్లాడుతూ గ‌త వంద సంవ‌త్స‌రాల్లో ప‌ట్నా హైకోర్టు సాధించిన ఘ‌న‌త‌ల్ని కొనియాడారు. ఈ వంద సంవ‌త్స‌రాల్లో ప‌ట్నా హైకోర్టు సాధించిన విశిష్టత‌ల్నిమ‌రింత‌ ముందుకు తీసుకుపోవాల‌న్నారు. అంద‌రూ స‌మైక్యంగా నూత‌న నిర్ణ‌యాలు తీసుకొని రాబోయే సంవ‌త్స‌రాల్లో స‌రికొత్త ప్ర‌మాణాల‌ను నెల‌కొల్ప‌డానికి కృషి చేయాల‌ని ప్ర‌ధాని ఆకాంక్షించారు. ఈ సంద‌ర్భంగా ప్ర‌ధాని శ్రీ న‌రేంద్ర మోదీ సాంకేతిక‌రంగ సామ‌ర్థ్యాన్ని ప్ర‌స్తావించారు. ప‌ట్నాహైకోర్టు బార్‌, బెంచ్‌, కోర్టు ఈ మూడూ టెక్నాల‌జీని స‌మ‌ర్థ‌వంతంగా ఉప‌యోగించుకోవాల‌ని కోరారు. సాంకేతిక‌త‌ను చ‌క్క‌గా ఉప‌యోగించుకుంటే వాద‌న‌లుగానీ, తీర్పులుగానీ నాణ్యత‌తో ఉంటాయ‌ని ప్ర‌ధాని వివ‌రించారు.
ప్రముఖ ఆయుర్వేద వైద్యుడు డాక్టర్ శ్రీ పి.కె. వారియర్ కన్నుమూత పట్ల సంతాపం తెలిపిన ప్ర‌ధాన మంత్రి

ప్రముఖ ఆయుర్వేద వైద్యుడు డాక్టర్ శ్రీ పి.కె. వారియర్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘డాక్టర్ శ్రీ పి.కె. వారియర్ మృతి తో దు:ఖితుడి ని అయ్యాను. ఆయుర్వేదాని కి జనాదరణ ను సంపాదించిపెట్టడం కోసం ఆయన అందించిన సేవల ను ఎల్లప్పటికీ స్మరించుకోవడం జరుగుతుంది. ఆయన కుటుంబాని కి, ఆయన మిత్రుల కు ఇదే నా సంతాపం. ఓం శాంతి.’’ అని ప్రధాన మంత్రి ఒక ట్వీట్ లో పేర్కొన్నారు.
స్వాతంత్ర్యయోధుడు, పసుంపొన్ ముత్తురామలింగ తేవర్ గారి కి ఆయనగురుపూజ సందర్భం లో నమస్కరించిన ప్రధాన మంత్రి

స్వాతంత్ర్య యోధుడు, పసుంపొన్ ముత్తురామలింగ తేవర్ గారికి ఆయన గురు పూజ సందర్బం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు. ప్రధాన మంత్రి ఒక ట్వీట్ లో – "మహానుభావుడు పసుంపొన్ ముత్తురామలింగ తేవర్ గారికి ఆయన గురు పూజ సందర్భం లో నేను వందనాన్ని ఆచరిస్తున్నాను. మన దేశ ప్రజల కు ఆయన అందించినటువంటి ఉత్కృష్టమైన తోడ్పాటు ను, మరీ ముఖ్యం గా సామాజిక సశక్తీకరణ, రైతుల సంక్షేమం మరియు పేదరికం నిర్మూలన కార్యాల ను కూడాను నేను గుర్తుకు తెచ్చుకొంటున్నాను. ఆయన యొక్క ఆదర్శాలు మనకు సదా ప్రేరణ ను అందిస్తూనే ఉంటాయి.’’ అని పేర్కొన్నారు. "பெருமதிப்பிற்குரிய பசும்பொன் முத்துராமலிங்க தேவரை அவரது குருபூஜை நாளில் வணங்குகிறேன். சமூக மேம்பாடு, விவசாயிகள் நலன், வறுமை ஒழிப்பு முதலியவை உட்பட நம் தேசத்திற்காக அவர் ஆற்றிய தலைசிறந்த பங்களிப்பை நினைவு கூர்கிறேன். அவரது கொள்கைகள் நம்மை தொடர்ந்து ஊக்குவிக்கும்."
ఎస్ సి ఒ శిఖరాగ్ర సమావేశానికి హాజరు కావడానికి ఉజ్ బెకిస్తాన్ కు బయలుదేరి వెళ్లే  ముందు ప్రధాన మంత్రి ప్రకటన

ప్రధాన మంత్రి శ్రీ నరేంద్ర మోదీ ఎస్ సి ఒ శిఖరాగ్ర సమావేశానికి హాజరు కావడానికి ఉజ్ బెకిస్తాన్ కు పయనమయ్యే ముందు చేసిన ప్రకటన పూర్తి పాఠం ఈ కింది విధంగా ఉంది: “ఎస్ సి ఒ శిఖరాగ్ర సమావేశానికి హాజరయ్యేందుకు, ఎస్ సి ఒ దేశాల నాయకులతో సంభాషించేందుకు నేను ఉజ్ బెకిస్తాన్ కు పయనమవుతున్నాను. ఎస్ సి ఒ లో సభ్యురాలు అయినందుకు భారతదేశం సంతోషిస్తోంది. ఎస్ సి ఒ ద్వారా ఫలప్రదమైన ఫలితాల కోసం, మరీ ముఖ్యంగా ఆర్థిక సహకార రంగంలో మంచి ఫలితాల కోసం ఎదురుచూస్తున్నది. మధ్య ఆసియాతో సంబంధాలకు భారతదేశం విశేష ప్రాముఖ్యాన్ని ఇస్తోంది. ఈ ప్రాంతంతో ఆర్థిక సంబంధాలతో పాటు ప్రజలకు- ప్రజలకు మధ్య సంబంధాలను కూడా ఎల్లప్పటికీ విస్తరించుకోవాలని ఆశిస్తోంది.”
ప్రధాన మంత్రి శ్రీ నరేంద్ర మోదీ విజ్ఞ‌ప్తి

ప్రియమైన సోదర సోదరీమణులారా, కావేరి నది జలాల పంపకం అంశానికి సంబంధించి కర్ణాటక, తమిళ నాడు లలో తలెత్తిన పరిస్థితి ఎంతో దు:ఖదాయకంగా ఉంది. ఈ పరిణామాలు నన్ను వ్యక్తిగతంగా బాధకు లోను చేస్తున్నాయి. ఏ సమస్యకైనా హింస ఒక పరిష్కారాన్ని అందించజాలదు. ప్రజాస్వామ్యంలో నిగ్రహం పాటించడం, పరస్పర సంభాషణల ద్వారా పరిష్కారాలను కనుగొనే వీలు ఉంది. ఈ వివాదాన్ని చట్టం పరిధిలో మాత్రమే పరిష్కరించడం సాధ్యపడుతుంది. చట్టాన్ని ఉల్లంఘించడం ఆచరణీయ ప్రత్యామ్నాయం కాదు. గత రెండు రోజులుగా చోటు చేసుకొన్న హింస, ఆస్తుల దహనాల వల్ల పేదలకు, ఇంకా చెప్పాలంటే మన దేశ సంపత్తికి నష్టం వాటిల్లుతోంది. దేశం ప్రతికూల పరిస్థితులను ఎదుర్కొన్నప్పుడల్లా, దేశవ్యాప్త ప్రజానీకానికి మల్లేనే కర్ణాటక మరియు తమిళ నాడు ప్రజలు ఆ స్థితిగతులను సంయమనశీలత్వంతో వ్యవహరించారు. ఈ రెండు రాష్ట్రాల ప్రజలకు నేను చేస్తున్న విజ్ఞ‌ప్తి ఏమిటంటే, మీరు సంయమనశీలత్వాన్ని విడనాడవద్దని, ఇంకా.. మీ మీ నాగరిక కర్తవ్యాలను దృష్టిలో పెట్టుకోవాలనీనూ. మీరు జాతి విశాల హితాన్ని మరియు దేశ నిర్మాణాన్ని మిగిలిన అన్నింటి కన్నా మిన్నగా నిలబెడతారని, నిగ్రహానికి, సామరస్యానికి ప్రాధాన్యం ఇస్తారని, అంతే కాక హింస, విధ్వంసం, గృహ‌ /ఆస్తి దహనాల జోలికి వెళ్లకుండా, ఒక పరిష్కారాన్ని కనుగొనేందుకు కూడా సహకరిస్తారని నేను నమ్ముతున్నాను.
అరుణాచల్ ప్రదేశ్‌ లో మంచు కొండలు విరిగి పడిన కారణంగా ప్రాణాలు కోల్పోయిన భారత సైనిక సిబ్బందికి సంతాపం వ్యక్తం చేసిన – ప్రధానమంత్రి

అరుణాచల్ ప్రదేశ్‌ లో మంచు కొండలు విరిగి పడిన కారణంగా భారత సైనిక సిబ్బంది ప్రాణాలు కోల్పోయిన దుర్ఘటన పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం, విచారం వ్యక్తం చేశారు. ఈ మేరకు ప్రధానమంత్రి సామాజిక మాధ్యమం ద్వారా ట్వీట్ చేస్తూ, ”అరుణాచల్ ప్రదేశ్‌ లో మంచు కొండలు విరిగి పడిన కారణంగా భారత సైనిక సిబ్బంది ప్రాణాలు కోల్పోవడం బాధాకరం. దేశానికి వారు చేసిన సేవలను మనం ఎప్పటికీ మరచిపోలేం. మృతుల కుటుంబాలకు ప్రగాఢ సానుభూతి తెలియజేస్తున్నాను.” అని పేర్కొన్నారు.
రిప‌బ్లిక్ ఆఫ్ కొరియా ప్ర‌థ‌మ మ‌హిళ తో భేటీ అయిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రిప‌బ్లిక్ ఆఫ్ కొరియా ప్ర‌థ‌మ మ‌హిళ మాన్యురాలు శ్రీ‌మ‌తి కిమ్ జుంగ్‌-సూక్ తో నేడు స‌మావేశ‌మ‌య్యారు. ప్ర‌ధాన మంత్రి శ్రీ మోదీ ఆహ్వానించిన మీద‌ట ప్ర‌థ‌మ మ‌హిళ శ్రీ‌మ‌తి కిమ్ భార‌త‌దేశాన్ని సంద‌ర్శిస్తున్నారు. ఆమె అయోధ్య లో 2018 వ సంవ‌త్స‌రం న‌వంబ‌ర్ 6 వ తేదీన ఉత్త‌ర్ ప్ర‌దేశ్ రాష్ట్ర ప్ర‌భుత్వం నిర్వ‌హించే దీపోత్స‌వ్ కార్య‌క్ర‌మానికి మ‌రియు రాణి సూరీర‌త్న (హియో హాంగ్‌-ఓక్‌) యొక్క నూత‌న స్మార‌కం యొక్క భూమి పూజ కు ముఖ్య అతిథి గా హాజ‌రు కానున్నారు. సుమారు 2000 సంవత్సరాల క్రిందట, అయోధ్య రాకుమారి సూరీర‌త్న కొరియా కు ప‌య‌న‌మైపోయి అక్క‌డి రాజు సురో ను పెళ్ళాడ‌టం తో అయోధ్య కు, కొరియా కు మ‌ధ్య గాఢ‌తమ చారిత్ర‌క అనుబంధం అంకురించింది. ప్ర‌ధాన మంత్రి మ‌రియు ప్ర‌థ‌మ మహిళ శ్రీ‌మ‌తి కిమ్ లు భార‌త‌దేశానికి, కొరియా కు మ‌ధ్య ఉన్న‌టువంటి నాగ‌ర‌క‌తపరమైనటువంటి, ఇంకా ఆధ్మాత్మికపరమైనటువంటి బంధాన్ని గురించి నేటి స‌మావేశం లో చ‌ర్చ‌ించారు. ఉభయ దేశాల ప్ర‌జల మధ్య సంబంధాల‌ను ప్రోత్స‌హించ‌డం పై వీరు ఇరువురూ త‌మ త‌మ అభిప్రాయాల‌ను ఈ సందర్భం గా వ్యక్తం చేశారు. ప్ర‌ధాన మంత్రి కి సియోల్ శాంతి బ‌హుమ‌తి ల‌భించ‌డం ప‌ట్ల ప్ర‌థ‌మ మ‌హిళ శ్రీ‌మ‌తి కిమ్ అభినంద‌న‌లు తెలిపారు. ఈ గౌర‌వం వాస్త‌వానికి భార‌త‌దేశ ప్ర‌జ‌ల‌కే ద‌క్కుతుంది అని ప్ర‌ధాన మంత్రి అన్నారు. అధ్య‌క్షులు మాన్య శ్రీ మూన్ జెయీ-ఇన్ 2018 వ సంవ‌త్స‌రం జులై నెల‌ లో భార‌త‌దేశం లో జ‌రిపిన ప‌ర్య‌ట‌న స‌ఫ‌లీకృతం కావ‌డాన్ని ప్ర‌ధాన మంత్రి ఆత్మీయం గా జ్ఞ‌ప్తి కి తెచ్చుకొన్నారు. ఈ ప‌ర్య‌ట‌న భార‌త‌దేశానికి, కొరియా రిప‌బ్లిక్ కు మ‌ధ్య ఉన్న‌టువంటి ప్ర‌త్యేక‌మైన వ్యూహాత్మ‌క భాగ‌స్వామ్యానికి ఒక స‌రిక్రొత్త వేగ గతి ని ప్రసాదించిన‌ట్లు ఆయ‌న పేర్కొన్నారు.
నేర అంశాలలో పరస్పర న్యాయ సహాయం కోసం బిఐఎమ్ఎస్ టిఇసి సమ్మేళనంలో కుదిరిన ఒప్పందానికి ఆమోదముద్ర

నేర అంశాలలో పరస్పర న్యాయ సహాయం కోసం బే ఆఫ్ బెంగాల్ ఇనీషియేటివ్ ఆన్ మల్టీ సెక్టోరల్ టెక్నికల్ అండ్ ఎకనమిక్ కోపరేషన్ (బిఐఎమ్ఎస్ టిఇసి) కన్వెన్ షన్ లో కుదిరిన ఒప్పందానికి కేంద్ర మంత్రిమండలి ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. కన్వెన్ షన్ 15 వ అధికరణం కింద దేశీయాంగ మంత్రిత్వ శాఖను సెంట్రల్ అథారిటీ గా పేర్కొన్నారు. బిఐఎమ్ఎస్ టిఇసి లో ఏడు దేశాలకు స్థానం ఉంది. ఆ దేశాలు.. బంగ్లాదేశ్, భూటాన్, ఇండియా, మయన్మార్, నేపాల్, శ్రీలంక మరియు థాయ్ లాండ్. నేర అంశాలలో పరస్పర సహాయం కోసం ప్రాంతీయ ఏర్పాట్లకు రంగం సిద్ధం చేయడం వల్ల నేర కార్యకలాపాల నియంత్రణలో మరింత సమర్థమైన సహకారం సాధ్యపడుతుంది. సభ్య దేశాలలో నేరాల పరిశోధన, విచారణ, ప్రత్యేకించి ఉగ్రవాదానికి చెందిన నేరాలు, సీమాంతర వ్వవస్థీకృత నేరాలు, మాదక ద్రవ్యాల రవాణా, మనీ లాండరింగ్, ఇంకా సైబర్ నేరాల పరిశోధన, విచారణ ప్రక్రియలను మరింత సమర్థంగా పూర్తి చేయడానికి ఒక దేశానికి మరొక దేశం విస్తృతంగా సహాయపడటం ఈ ఒప్పందం ముఖ్యోద్దేశం. ఈ ఒప్పందం పై సంతకాలు చేసి దీనిని ఆమోదించి ద ఇన్ స్ట్రుమెంట్ ఆఫ్ రాటిఫికేషన్ ను బిఐఎమ్ఎస్ టిఇసి సెక్రటరీ జనరల్ వద్ద ఉంచుతారు. అలా ఉంచిన నాటి నుంచి సరిగ్గా 30వ రోజున ఈ ఒప్పందం అమలులోకి వస్తుంది.
వాయు కాలుష్యం వ‌ల్ల తలెత్తిన ప‌రిస్థితి ని స‌మీక్షించిన కేంద్ర మంత్రివర్గ కార్యదర్శి

నేశ‌న‌ల్ కేపిటల్ రీజియ‌న్ లో గ‌త ఆదివారం నాటి నుండి వాయు కాలుష్యాన్ని నియంత్రించ‌డం కోసం చేప‌ట్టిన ఏర్పాట్ల లో పురోగ‌తి ని యూనియన్ కేబినెట్ సెక్ర‌ట‌రి స‌మీక్షించారు. హ‌రియాణా లో మరియు పంజాబ్ లో పంట కోత‌ల అనంత‌రం గ‌డ్డి దుబ్బుల కాల్చివేత ఘ‌ట‌న‌ లు ఇప్ప‌టి కీ కొన‌సాగుతూనే ఉన్నాయ‌ని, ఈ విషయం లో మ‌రింత అధిక శ్ర‌ద్ధ ను తీసుకోవ‌ల‌సిన ఆవ‌శ్య‌క‌త ఉంద‌ని గ‌మ‌నించ‌డ‌మైంది. త‌గిన జ‌రిమానాల ను అతిక్ర‌మ‌ణదారుల కు విధించి వారు దారి కి వచ్చేట‌ట్లు చూడ‌టం కోసం మ‌రిన్ని ప‌ర్య‌వేక్ష‌క బృందాల ను రంగం లోకి దింపవ‌ల‌సింది గా ఈ రాష్ట్రాల ను ప్రస్తుతం ఆదేశించడమైంది. వివిధ ఏజెన్సీలు స‌మ‌న్వ‌యం తో ప‌ని చేస్తున్న రాజ‌ధాని లో పరిస్థితి ఎలా ఉందనే విష‌యాన్ని కూడా చ‌ర్చించారు. ప‌రిస్థితి ని అదుపు లోకి తీసుకు రావ‌డం కోసం ఇతోధిక ప్రయత్నాలను చేపట్టవ‌ల‌సిన అవసరం ఉన్నద‌ని అభిప్రాయ‌ప‌డ‌టం జ‌రిగింది. భ‌విష్య‌త్తు లో ఎటువంటి అగత్యం ఏర్ప‌డినప్పటికీ దాని ని సంబాళించ‌డం కోసం పూర్తి స్థాయి లో స‌న్న‌ద్ధం గా ఉండవలసింది గా రాష్ట్రాల కు సైతం ఆదేశాల ను ఇవ్వ‌డమైంది.
పది ఇన్-ఆర్బిట్ కమ్యూనికేశన్ శాటిలైట్స్ను భారత ప్రభుత్వం నుంచి మెసర్స్ న్యూ స్పేస్ ఇండియా లిమిటెడ్ (ఎన్ఎస్ఐఎల్) కుబదలాయించేందుకు ఆమోదం తెలిపిన మంత్రిమండలి

పది ఇన్- ఆర్బిట్ కమ్యూనికేశన్ శాటిలైట్స్ ను భారత ప్రభుత్వం (జిఒఐ) నుంచి అంతరిక్ష విభాగం యొక్క పరిపాలన సంబంధి నియంత్రణ లో ఉన్న భారత ప్రభుత్వ పూర్తి యాజమాన్యం లోని సార్వజనిక రంగ వాణిజ్య సంస్థ అయిన మెసర్స్ న్యూ స్పేస్ ఇండియా లిమిటెడ్ (ఎన్ఎస్ఐఎల్) కు బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది. ఎన్ఎస్ఐఎల్ యొక్క అధీకృత వాటా మూలధనాన్ని 1000 కోట్ల రూపాయల నుంచి 7500 కోట్ల రూపాయల కు పెంచడాని కి కూడా కేంద్ర మంత్రిమండలి ఆమోదం తెలిపింది. ఈ ఆస్తుల ను ఎన్ఎస్ఐఎల్ కు బదిలీ చేయడం ద్వారా మూలధనం అధిక స్థాయి లో అవసరపడే ప్రాజెక్టులు/కార్యక్రమాల ను సాకారం చేసేందుకు కంపెనీ కి అపేక్షిత ఆర్థిక స్వతంత్ర ప్రతిపత్తి ని సమకూర్చడం తో పాటు ఆర్థిక వ్యవస్థ లోని ఇతర రంగాల కు సాంకేతిక సమర్ధన ను మరియు భారీ ఎత్తున ఉద్యోగ అవకాశాల ను కల్పించడాని కి వీలు పడుతుంది. తాజా ఆమోదం అంతరిక్ష రంగం లో దేశీయం గా ఆర్థిక కార్యకలాపాల ను పెంపొందింప చేసి, ప్రపంచ అంతరిక్ష బజారు లో భారతదేశం యొక్క వాటా ను అధికం చేయగలదన్న అంచనా ఉంది. అంతరిక్ష రంగం లోని సంస్కరణ లు ఎన్ఎస్ఐఎల్ కు సమగ్ర వాణిజ్య సంబంధి అంతరిక్ష కార్యకలాపాల ను మొదలుపెట్టడం తో పాటు ఒక పూర్తి స్థాయి శాటిలైట్ ఆపరేటర్ గా పని చేసే అధికారాలను దఖలుపరచాయి. సింగిల్ విండో ఆపరేటర్ వలె పని చేస్తున్న ఎన్ఎస్ఐఎల్ అంతరిక్ష రంగం లో వ్యాపార సౌలభ్యాని కి కూడాను తోడ్పడుతుంది. ఎన్ఎస్ఐఎల్ బోర్డు కు ఇక మార్కెట్ స్థితిగతుల కు అనుగుణం గా మరియు శాటిలైట్ కమ్యూనికేశన్ సెక్టరు లో చోటు చేసుకొనే ప్రపంచ వ్యాప్త ధోరణుల కు అనుగుణం గా ట్రాన్స్ పాండర్స్ ధర ను నిర్ధారించే అధికారం ప్రాప్తిస్తుంది. ఎన్ఎస్ఐఎల్ కు తన సంస్థ యొక్క అంతర్గ విధానాలు మరియు మార్గదర్శక సూత్రాల కు అనుగుణం గా కెపాసిటీ ని కేటాయించడం తో పాటు గా కెపాసిటీ ని ఇవ్వజూపేందుకు కూడా అధికారం లభించింది.
బాల గంగాధ‌ర తిల‌క్‌, చంద్ర‌ శేఖ‌ర్ ఆజాద్‌ లను వారి జయంతి సంద‌ర్భంగా స్మరించుకొన్న ప్ర‌ధాన‌ మంత్రి

కీర్తిశేషులు బాల గంగాధ‌ర తిల‌క్‌, చంద్ర‌ శేఖ‌ర్ ఆజాద్‌ లను వారి జయంతి సంద‌ర్భంగా ప్ర‌ధాన‌ మంత్రి శ్రీ న‌రేంద్ర మోదీ గుర్తుచేసుకొన్నారు. “భార‌త స్వాతంత్ర్య సంగ్రామానికి బాల గంగాధ‌ర తిల‌క్‌, చంద్ర‌ శేఖ‌ర్ ఆజాద్‌ లు అందజేసినటువంటి కీల‌కమైన తోడ్పాటును వారి జ‌యంతి సంద‌ర్భంగా జ్ఞాపకం చేసుకొంటున్నాను” అని ప్ర‌ధాన‌ మంత్రి తన సందేశంలో పేర్కొన్నారు.